Atle Gulbrandsen

Atle Gulbrandsen (født 15. september 1979 på Hamar) er en norsk bilsportutøver og motorjournalist. 

 Journalist 
Atle Gulbrandsen begynte som Formel 1-kommentator for Canal+ i 1997, og har senere kommentert Formel 1 for NRK, TV 2, TV3, Viasat Motor, Viasat Sport, V sport og Viaplay. Han har også vært kommentator, reporter og programleder for en rekke andre motorsportmesterskap.

Gulbrandsen har også jobbet som motorjournalist, PR-rådgiver og sportssjef i Norges Bilsportforbund. I 2010 skrev han boken "Grand Prix - Historien om Formel 1" med Morten Malmø, og i 2022 boken "Formel 1" med Thomas Karlsen. Gulbrandsen har også stemmen til "Vakle Hjulbrandsen" i animasjonsfilmene Biler_2 og Biler 3.

I 2011 startet han PR-byrået Ribalta PR AS sammen med Stein Rømmerud og Frederik Finnes. 

Han kommenterer F1 på V sport og Viaplay sammen med Stein Pettersen og Henning Isdal 

Gulbrandsen er tilknyttet Talerlisten, en formidlingstjeneste for foredrag, hvor han blant annet holder foredrag om hvordan ny teknologi utviklet i motorsport kan føre til at klimagassutslippene fra transportsektoren reduseres. Han har selv testet en Formel E-bil, en elektrisk rallycross Supercar og Porsche sin elektriske konseptracerbil Mission R. 

 Motorsportutøver 
Atle Gulbrandsen begynte i 1992 med gokart, før han i 1995 gikk videre til racing hvor han har konkurrert i ulike mesterskap i Norge, Sverige, Danmark, Frankrike, Belgia, USA og Tyskland. 

I 2007 ble han Norgesmester i Seven Racing, og har siden kjørt semiprofesjonelt i det  tyske langdistansemesterskapet NLS (tidligere kjent som VLN) som arrangerer alle sine løp på banen Nürburgring. 

For teamene Olrud Mobil 1 Racing og Møller Bil Motorsport har han kjørt inn til en rekke seiere i NLS-mesterskapet sammen med førere som Håkon Schjærin, Roger Sandberg, Christian Krognes og Kenneth Østvold. I 2022 og 2023 vant Møller Bil Motorsport TCR-klassen sammenlagt i NLS.

I 2021 deltok han i en NM-runde i racing med en Lamborghini GT3. 

 Referanser 

 Eksterne lenker 

 Atle Gulbrandsens offisielle hjemmeside

Kategori:Norske sportsjournalister
Kategori:Norske racingførere
Kategori:Personer fra Hamar kommune
Kategori:Norske idrettsledere